## Odluka o sadržaju i načinu vođenja registra računa kod ovlaštenih organizacija

### NN 68/2001 (27.7.2001.), Odluka o sadržaju i načinu vođenja registra računa kod ovlaštenih organizacija

# HRVATSKA NARODNA BANKA

if !supportEmptyParas endif

1146

Na temelju članka 39. stavka 2. pod i) Zakona o Hrvatskoj narodnoj banci
(»Narodne novine«, broj 36/2001) i članka 36. stavka 1. točke 7. Zakona o
platnom prometu u zemlji (»Narodne novine«, broj 27/93 i 97/2000) guverner
Hrvatske narodne banke donio je

## ODLUKU

### o sadrŽaju i naČinu voĐenja registra raČuna kod ovlaŠtenih organizacija

Članak 1.

Ovom odlukom uređuje se sadržaj Registra računa poslovnih subjekata (u
daljnjem tekstu: Registar računa) u ovlaštenoj organizaciji.

Poslovni subjekt, u smislu ove odluke, je pravna osoba, fizička osoba
koja obavlja djelatnost sukladno propisima, tijelo državne vlasti, tijelo
državne uprave i jedinica lokalne samouprave i uprave.

Ovlaštena organizacija, u smislu ove odluke, je Hrvatska narodna banka,
banka, štedionica i Zavod za platni promet.

Članak 2.

Registar računa poslovnih subjekata je evidencija računa poslovnih
subjekata otvorenih u ovlaštenoj organizaciji. Obvezno mora sadržavati podatke
propisane ovom odlukom.

Ovlaštena organizacija može, za svoje potrebe, u Registru računa voditi
i druge podatke.

Podaci se u Registar računa upisuju iz dokumentacije priložene uz
zahtjev za otvaranje računa i iz dokumentacije o promjenama pojedinih podataka.
Podatke iz Registra računa ovlaštena organizacija čuva trajno.

Članak 3.

U Registru računa, za svaki račun, ovlaštena organizacija upisuje ove
podatke:

1. Broj računa

Upisuje se broj računa poslovnog subjekta, uključivo vodeći broj odnosno
operativni broj ovlaštene organizacije u kojoj je račun otvoren.

2. Tvrtka ili naziv
poslovnog subjekta

Upisuje se puna tvrtka ili naziv poslovnog subjekta iz rješenja o upisu
u sudski registar odnosno u registar nadležnog tijela.

Za poslovne subjekte osnovane
temeljem zakona upisuje se naziv koji im je zakonom određen.

3. Skraćena tvrtka ili naziv
poslovnog subjekta

Upisuje se skraćena tvrtka ili naziv poslovnog subjekta iz rješenja o
upisu u sudski registar odnosno u registar nadležnog tijela ili iz drugog
odgovarajućeg akta.

4. Matični broj poslovnog
subjekta

Upisuje se matični broj iz Obavijesti o razvrstavanju prema Nacionalnoj
klasifikaciji djelatnosti od Državnog zavoda za statistiku.

Za fizičke osobe koje
obavljaju djelatnost sukladno propisima upisuje se matični broj koji im je
dodijelio Državni zavod za statistiku posredstvom nadležnog tijela.

Za račun dijela poslovnog
subjekta upisuje se matični broj poslovnog subjekta.

5. Vodeći broj depozitne
institucije

Upisuje se vodeći broj depozitne institucije u kojoj je račun otvoren.

Za račun otvoren u Zavodu za
platni promet upisuje se vodeći broj depozitne institucije u čijem depozitu se
vode sredstva na računu.

6. Sjedište poslovnog
subjekta

Upisuje se mjesto sjedišta poslovnog subjekta iz priložene
dokumentacije.

7. Poštanski broj mjesta

Upisuje se brojčana oznaka mjesta sjedišta poslovnog subjekta iz Popisa
poštanskih brojeva.

8. Ulica i kućni broj

Upisuje se naziv ulice i kućni broj sjedišta, u mjestu sjedišta,
poslovnog subjekta iz priložene dokumentacije.

9. Županija, grad ili općina

Upisuje se brojčana oznaka županije, grada ili općine sjedišta poslovnog
subjekta.

10. Oblik organiziranja
poslovnog subjekta

Upisuje se brojčana oznaka iz Obavijesti o razvrstavanju poslovnog
subjekta prema Nacionalnoj klasifikaciji djelatnosti od Državnog zavoda za
statistiku.

11. Djelatnost poslovnog
subjekta

Upisuje se brojčana oznaka djelatnosti poslovnog subjekta prema
Nacionalnoj klasifikaciji djelatnosti iz priložene dokumentacije.

12. Datum otvaranja računa

Upisuje se datum otvaranja računa.

13. Datum zatvaranja računa

Upisuje se datum zatvaranja računa.

14. Status računa poslovnog
subjekta

Upisuje se za račun za redovno poslovanje, i to:

- oznaka »1« za račun koji je određen za izvršenje i evidentiranje
neizvršenih osnova za plaćanje,

- oznaka »2« za račun koji nije određen za izvršenje i evidentiranje
neizvršenih osnova za plaćanje.

15. Blokada računa poslovnog
subjekta

Upisuje se oznaka o tome je li račun blokiran:

- oznaka »1« za račun koji nije blokiran

- oznaka »2« za račun koji je blokiran.

Članak 4.

Ovlaštena organizacija dužna je Registar računa voditi ažurno, s točnim
i potpunim podacima iz dokumentacije dostavljene za otvaranje računa i iz
dokumentacije o nastalim promjenama.

Članak 5.

Hrvatska narodna banka vodi Jedinstveni registar računa pos­lovnih
subjekata koji su otvoreni kod ovlaštenih organizacija. U Jedinstvenom registru
računa poslovnih subjekata evidentiraju se računi za redovno poslovanje
poslovnih subjekata.

Jedinstveni registar računa poslovnih subjekata sadrži podat­ke iz
članka 3. ove odluke.

Ovlaštena organizacija dostavlja Hrvatskoj narodnoj banci podatke iz
svog Registra računa na način i u rokovima koje propiše Hrvatska narodna banka.

Članak 6.

Ova odluka stupa na snagu danom objave u »Narodnim novinama«.

Od dana stupanja na snagu ove odluke prestaje važiti Odluka o sadržaju i
načinu vođenja registra računa kod ovlaštenih organizacija (»Narodne novine«
64/99).

if !supportEmptyParas endif

O. br: 188-020/07-01/ŽR

Zagreb, 19. srpnja 2001.

Guverner
Hrvatske narodne banke
**dr. Željko Rohatinski,** v. r.

if !supportEmptyParas endif

Odluka, NN 68/2001-1146